Hualien zilzila (2024). Hualien zilzila — 2024-yil 3-aprelda Tayvanning Hualien okrugi, Hualien shahridan 25 km janubi-sharqda 7,4 magnitudali zilzila yuz berdi. Bu Tayvan tarixida 1999-yil 21-sentyabrida sodir bo'lgan Jiji zilzilasidan beri eng kuchli zilzila bo'ldi va besh magnitudadan yuqori bir necha marta zilzilalar qayd etildi. Zilzila kuchi. Tayvanning markaziy meteorologiya boshqarmasi qoshidagi seysmologik markazining sobiq rahbari boʻlgan Go Kaivenning takidlashicha, ushbu yer silkinishi 1945-yil 6-avgustda Qoʻshma Shtatlar tomonidan Yaponiyaning Xirosima shahriga tashlagan „Kichik bola“ atom bombasiga oʻxshash 32 ta yadroviy bomba portlash kuchiga teng boʻlgan. Shuningdek, 1999-yilda Tayvan tarixidagi sodir boʻlgan eng kuchli zilzilaning kuchi 46 ta yadroviy bomba portlashiga teng energiya chiqargan.